મ્યુનિસિપલ કોર્પોરેશનની ચૂંટણીમાં કારમી હાર ભોગવનારા એક સ્થાનિક નેતા સમયનો લાભ લઈને કિંગમેકરની ભૂમિકા ભજવવા પ્રયાસ કરી રહ્યા છે. મુખ્યમંત્રી સાથે જૂનો ઘરોબો હોવાનું જણાવીને તેઓ બે સભ્યની ભલામણ કરી ચૂક્યા છે. મુખ્યમંત્રીની મુલાકાત માટે તેઓ મેયર અને ચેરમેન પદના દાવેદારને લઈને ગયા હોવાનું ચર્ચાઈ રહ્યું છે. ભાજપના સૂત્રોમાં ચાલતી મુજબ, આ નેતા અન્ય એક ઉમેદવારને પણ હોદ્દો અપાવવાના પ્રયાસમાં છે. જો કે કોર્પોરેશન પર એક હથ્થુ શાસન જમાવવાના આ પ્રયાસોના વિરોધમાં ભાજપના અન્ય સભ્યોની નારાજગી વધી છે અને આ મામલે આગામી સમયમાં ભડકો થવાના એંધાણ છે.